अदालत के आदेश के बावजूद जमीन पर निर्माण कार्य जारी
गांवखाराखेड़ी में कुछ लोगों की जमीन पर कब्जा कर गोशाला निर्माण करने के मामले में जमीन मालिकों ने बुधवार को सीएम विंडाें पा शिकायत देकर गांव के सरपंच उनके साथियों पर अदालत के आदेश की अवहेलना करने का आरोप लगाया है। उनपर कार्रवाई की मांग की हैं। इस मामले को लेकर 16 फरवरी को एसपी को भी शिकायत कर कार्रवाई की मांग की गई थी, लेकिन कुछ नहीं हुआ। जिसके चलते सीएम को शिकायत भेजी गई है।
गांव खाराखेड़ी के ओमप्रकाश, महेंद्र सिंह, रामकेश, सूरेवाला निवासी वजीर सिंह, गोरखपुर निवासी जोगी राम शमशेर सिंह आदि ने बताया कि उनकी गांव खाराखेड़ी में नेशनल हाइवे के पास ही खेवट नंबर 6 खतौनी नंबर 13 के खसरा नंबर 206//1/2/2 मिन रकबा 48 कनाल जमीन है। मुश्तरका खाते की जमीन है, जिसमें हम लोग कई हिस्सेदार हैं। आरोप लगाया कि गांव के सरपंच राजेंद्र खिलेरी अपने कुछ साथियों रामचंद्र खिलेरी, रामचंद्र जाट, रामकुमार गांव चिंदड़ निवासी हनुमान राहड़ के साथ मिलकर हमारी जमीन पर कब्जा करने में जुटे हुए हैं। इन लोगों ने वहां पर गौशाला का निर्माण शुरू किया था। इसे लेकर हम लोगों ने अदालत में याचिका दायर की थी। जिसपर सुनवाई करते हुए अदालत ने निर्माण कार्य पर रोक लगा दी थी, लेकिन आरोपितों ने काम नहीं रोका।
hin_Deva hin_Deva hin_Deva